DOI: 10.14457/tu.the.2018.175
title: แนวทางการปรับตัวของผู้ประกอบการสู่ธุรกิจค้าปลีกรูปแบบใหม่

description: ธุรกิจค้าปลีกถือเป็นธุรกิจที่มีความสำคัญต่อเศรษฐกิจของทุกประเทศทั่วโลก เนื่องจากเป็นธุรกิจที่กระทบกับชีวิตความเป็นอยู่ของประชาชน ซึ่งในปัจจุบันธุรกิจค้าปลีกในต่างประเทศต่างประสบปัญหาสภาพคล่องทางการเงิน  และทยอยปิดตัวลง ซึ่งเป็นผลมากจากเทคโนโลยีที่เข้ามาเปลี่ยนพฤติกรรมการผู้บริโภค ซึ่งผู้บริโภคสามารถเข้าถึงข้อมูล ข่าวสาร หรือใช้งานอินเตอร์เน็ตได้อย่างถั่วถึง และสะดวกสบาย เกิด Digital Disruption หรือการเปลี่ยนแปลงที่เกิดจากเทคโนโลยีดิจิทัลทำให้เกิดรูปแบบธุรกิจใหม่ขึ้น ทำให้ผู้บริโภคมีพฤติกรรมที่เปลี่ยนไปจากเดิม รวมไปถึงพฤติกรรมการเลือกซื้อสินค้า โดยหันไปซื้อสินค้าผ่านช่องทางออนไลน์มากขึ้น ทำให้การเติบโตของธุรกิจ E-Commerce มีการเติบโตเป็นอย่างมาก และส่งผลต่อมูลค่าของผลิตภัณฑ์และบริการที่มีอยู่ในอุตสาหกรรมเดิม ซึ่งมีผลสืบเนื่องไปยังผู้บริโภค ทำให้ร้านค้าปลีกในปัจจุบันเริ่มปรับตัวเข้าสู่การเป็น New Retail หรือ Retail 4.0 มากขึ้น เพื่อสร้างประสบการณ์ในการเลือกซื้อสินค้าให้แก่ผู้บริโภคที่ตอบโจทย์ Lifestyle ของผู้บริโภคในปัจจุบัน ดังนั้นจึงต้องมีการศึกษาเรื่องพฤติกรรมผู้บริโภค เพื่อหาแนวทางปรับตัวของธุรกิจค้าปลีกในประเทศไทยสู่การเป็น New Retail เพื่อให้ธุรกิจค้าปลีกอยู่รอดอย่างยั่งยืนในอนาคตการศึกษาวิจัยเรื่อง “แนวทางการปรับตัวของผู้ประกอบการสู่ธุรกิจค้าปลีกรูปแบบใหม่”  เป็นการศึกษาวิจัยเชิงคุณภาพ (Qualitative Research) โดยรวบรวมข้อมูลจากบทความ เอกสารต่างๆ ประกอบกับการสัมภาษณ์เชิงลึก (In-depth interviews) จากกลุ่มลูกค้า เพื่อศึกษาเกี่ยวกับพฤติกรรมการเลือกซื้อสินค้าและความพึงพอใจต่อร้านค้าปลีกสมัยใหม่ และจากผู้เชี่ยวชาญด้านค้าปลีก เพื่อศึกษามุมมองในการทำธุรกิจ และแนวทางการปรับตัวของร้านค้าปลีกในปัจจุบัน จากการศึกษาพบว่าพฤติกรรมการเลือกซื้อสินค้าของผู้บริโภคเปลี่ยนไปมาก ตั้งแต่การพบเห็นสื่อโฆษณาสินค้าต่างๆได้ง่ายขึ้น เปรียบเทียบราคาสินค้าก่อนตัดสินใจเลือกช่องทางซื้อได้สะดวกขึ้น เพราะการเลือกซื้อสินค้าในปัจจุบันอยู่ในโลกไร้พรหมแดน สามารถซื้อสินค้าได้ทุกที่ ทุกเวลา โดยปัจจัยที่มีผลต่อการตัดสินใจซื้อสินค้าได้แก่ความสะดวกสบายในการซื้อสินค้า ซึ่งเป็นปัจจัยอันดับต้นๆที่ทำให้ผู้บริโภคหันมาซื้อสินค้าผ่านทางช่องทางออนไลน์มากขึ้น รวมทั้งเรื่องราคาสินค้าและโปรโมชั่นเป็นสิ่งที่ผู้บริโภคคำนึงถึงเช่นกัน เนื่องจากปัจจุบันสินค้าที่ขายในช่องทางออนไลน์ และออฟไลน์แทบไม่มีความแตกต่างกัน ดังนั้นผู้บริโภคจะเลือกช่องทางที่ได้ราคาตามที่ตนเองพึงพอใจ รวมทั้งคุณภาพและความหลากหลายของสินค้ามีส่วนใจการตัดสินใจซื้อ ในส่วนของรูปแบบร้านค้าปลีกสมัยใหม่ ผู้บริโภคมีความสนใจ เนื่องจากรู้สึกว่าจะได้ประสบการณ์ใหม่ และสามารถช่วยเพิ่มความสะดวกสบายให้กับลูกค้าได้ โดยการปรับตัวสู่ New Retail ต้องมีการผสมผสานจุดแข็งระหว่าง online และ offline เข้าด้วยกัน เสริมด้วยระบบโลจิสติกส์ที่แข็งแรง ยกระดับเป็น New Retail Ecosystem คือการเข้าไปอยู่ในทุกองค์ประกอบของระบบค้าปลีกให้ได้มากที่สุด เพื่อมีช่องทางการขายและการสื่อสารที่หลากหลาย เข้าถึงผู้บริโภคได้ เริ่มตั้งแต่ผู้ผลิต, หน้าร้าน ,ร้านค้า online ,ระบบขนส่ง, ระบบการชำระเงิน เพื่อส่งมอบความสะดวกสบายให้กับผู้บริโภค โดยร้านค้าปลีกต้องเตรียมความพร้อมเรื่องทรัพยากรต่างๆ เช่น ระบบ software เพื่อใช้ในการเก็บข้อมูลลูกค้า, เตรียมความพร้อมเรื่องทรัพยากรบุคคล ต้องมีพัฒนาความรู้เกี่ยวกับ Digital platform มากขึ้น ควรมีการวิเคราะห์พฤติกรรมลูกค้า เพื่อให้เข้าถึงลูกค้าได้ตรงกลุ่มเป้าหมาย และถูกเวลา พร้อมสร้างประสบการณ์ที่ดีในการซื้อสินค้าให้กับลูกค้า โดยสรุปการที่ร้านค้าปลีกจะประสบความสำเร็จนั้นต้องประกอบด้วยหลายปัจจัย โดยสิ่งสำคัญคือร้านค้าต้องมีการพัฒนาอย่างต่อเนื่อง และปรับตัวให้ทันต่อยุคสมัย ทำให้ลูกค้ารู้สึกว่าเข้ามาใช้บริการแต่ละครั้งได้รับประสบการณ์ใหม่ๆ ไม่รู้สึกเบื่อที่เข้ามาใช้บริการ และทำให้เกิดการเข้ามาใช้บริการซ้ำและบอกต่อในที่สุด